cyanic-selkie/wikianc huggingface dataset:
সাদেকা হালিম
সমালোচনা
তার বিরুদ্ধে অসদাচরণের অভিযোগ আনেন ঢাকা বিশ্ববিদ্যালয়ের সমাজবিজ্ঞান বিভাগের অধ্যাপক আ ক ম জামাল উদ্দীন। ইতিপূর্বে তার বিরুদ্ধে গবেষণা জালিয়াতের অভিযোগ আনেন বিভিন্ন বিশ্ববিদ্যালয়ের শিক্ষক ও বাংলাদেশ মুক্তিযুদ্ধ মঞ্চ।
হাইনান এয়ারলাইন্স
হাইনান এয়ারলাইন্স কোম্পানি লিমিটেড (এইচ এন এ)(এসএসই: ৬০০২২১)চীনের হাইনান প্রদেশের হাইকোতে অবস্থিত একটি এয়ারলাইন । এটি চীনের সর্ববৃহৎ বেসরকারী বিমান সংস্থা এবং পরিচালিত বিমানের সংখ্যা হিসাবে চীনের চতুর্থ বৃহত্তম বিমানসংস্থা । এর প্রধান কেন্দ্র হাইকো মেইলান আন্তর্জাতিক বিমানবন্দরে অবস্থিত । স্কাইট্রেক্স কর্তৃক পাঁচ তারকা রেটিং প্রদানকৃত এশিয়ার আটটি এয়ারলাইন্সের মধ্যে হাইনান এয়ারলাইন্স একটি । অন্য সাতটি এয়ারলাইন্স হচ্ছে নিপ্পন এয়ারওয়েজ, এশিয়ানা এয়ারলাইনস, ক্যাথি প্যাসিফিক, ইভা এয়ার, গারুডা ইন্দোনেশিয়া, কাতার এয়ারওয়েজ এবং সিঙ্গাপুর এয়ারলাইন্স ।
জেট ইঞ্জিন সার্ভিস
একটি বম্বারডিয়ার লেয়ার জেট ৫৫ বিমান ১৯৯৫ সালে এর বিমানবহরে যুক্ত হয় । ১৯৯৮ সালে হাইনান এয়ারলাইন্স হাইকো মেইলান আন্তর্জাতিক বিমানবন্দরের ২৫% শেয়ার কিনে নিয়ে বিমানবন্দরের শেয়ার হোল্ডার হিসাবে চীনের প্রথম বিমানসংস্থা হিসাবে খ্যাতি লাভ করে । ২০০০ সালে এইচএনএ গ্রুপ গঠিত হয় এবং হাইনান এয়ারলাইন্সের কর্তৃত্ত্ব লাভ করে । গ্রুপটি এছাড়াও শাংঝি এয়ারলাইন্স, চ্যাং অ্যান এয়ারলাইন্স এবং চায়না জিংহুয়া এয়ারলাইন্স কে নিয়ন্ত্রণ করে থাকে । ২০০৩ সালে হাইনান এয়ারলাইন্সটি চীনের চতুর্থ বৃহত্তম এয়ারলাইন্স হিসাবে পরিচিত হয় ।
গন্তব্যস্থলসমূহ
হাইনান এয়ারলাইন্স নয়টি স্থান তথা বেইজিং, জিয়ান, তাইওয়ান, উরুমকি, গাংজুয়া, হাংজুয়া, লানজুয়া, দালিয়ান এবং সেনজেন এ তাদের কেন্দ্র এবং এশিয়া, ইউরোপ, আমেরিকা এবং আফ্রিকায় তাদের নেটওয়ার্ক বিস্তৃত করেছে । বিমানসংস্থাটি প্রায় ৫০০টি অভ্যন্তরীণ এবং আন্তর্জাতিক রুটে বিমান পরিচালনা করে এবং এর বিমানগুলো ৯০টিরও বেশি শহরে চলাচল করে থাকে ।
কোড-শেয়ার চুক্তি
২০১৫ সালের নভেম্বর অনুযায়ী হাইনান এয়ারলাইন্সের সাথে নিন্মোক্ত এয়ারলাইন্সগুলোর কোড-শেয়ার চুক্তি রয়েছে ।
পরিচালিত বিমানসমূহ
২০১৬ সালের আগস্ট মাস অনুসারে হাইনান এয়ারলাইন্সের বিমানবহরে নিন্মোক্ত এয়ারক্রাফট-গুলো রয়েছে । এয়ারবাস এ৩৩০-২০০, এয়ারবাস এ৩৩০-৩০০, বোয়িং ৭৩৭-৭০০, বোয়িং ৭৩৭-৮০০, বোয়িং ৭৬৭-৩০০ইআর, বোয়িং ৭৮৭-৮, বোয়িং ৭৮৭-৯
ভ্রমণাবস্থায় ক্যাটারিং(খাবার)
হাইনান এয়ারলাইন্সের বিমানগুলোতে অত্যন্ত উন্নতমানের এবং সুস্বাদু খাবার পরিবেশিত হয়ে থাকে । খাবারগুলো মূলত চাইনিজ এবং ইউরোপীয় খাবারের একধরনের সংমিশ্রন । ইন্টারন্যাশনাল ইকোনমি ক্লাস যাত্রীদের জন্য বিভিন্ন ধরনের বেভারেজ তথা অ্যালকোহলযুক্ত অথবা অ্যালকোহলবিহীন পানীয়ের ব্যবস্থা রয়েছে । এছাড়া কোনও যাত্রী ইচ্ছা করলে স্পেশাল অর্ডার করতে পারে ।
ভ্রমণাবস্থায় বিনোদন
সাধারনভাবে হাইনান এয়ারলাইন্সের যাত্রীদের আনন্দদায়ক ভ্রমনের লক্ষ্যে অডিও, ভিডিও, মিউজিক, গেমস ইত্যাদি বিনোদনের ব্যবস্থা রয়েছে । এছাড়াও বিভিন্ন ধরনের ম্যাগাজিনসহ যাত্রীদের ভ্রমনটি উপভোগ্য করে তোলার লক্ষ্যে বিভিন্ন বিনোদনের ব্যবস্থা রাখা হয় । এছাড়াও এয়ারলাইন্সের বিভিন্ন বিমানে যাত্রীদের ইন্টারনেট ব্যবহারের জন্য ওয়াই-ফাই সুবিধা চালু রয়েছ ।
ফোর্ট মরগান টাইমস
ফোর্ট মরগান টাইমস কলোরাডোর ফোর্ট মরগানের একটি দৈনিক পত্রিকা। এটি হলিঞ্জার কাছ থেকে অধিগ্রহণের পরে ১৯৯৬ সাল থেকে মিডিয়া নিউজ গ্রুপের প্রকাশনা সংস্থা প্রেরি মাউন্টেন পাবলিশিং থেকে এটি প্রকাশিত হয়েছে।
র‍্যনো লাভিলনি
র‍্যনো লাভিলনি (Renaud Lavillenie; আ-ধ্ব-ব: [ʁə.no la.vi.lə.ni]); জন্ম: ১৮ সেপ্টেম্বর, ১৯৮৬) একজন ফরাসি পোল ভল্টার। পোল ভল্টের ইতিহাসে সবচেয়ে বেশি উচ্চতা অতিক্রম করে ১৫ই ফেব্রুয়ারি, ২০১৪ তারিখে ইনডোরে বর্তমান বিশ্বরেকর্ড গড়েন। ২০১২ সালে লন্ডনে অনুষ্ঠিত গ্রীষ্মকালীন অলিম্পিকের পোল ভল্ট ক্রীড়াবিষয়ে স্বর্ণপদক জয়লাভ করেছিলেন তিনি। পাশাপাশি বিশ্ব ইনডোর চ্যাম্পিয়নশিপে একটি স্বর্ণপদক, দুইবার ইউরোপীয় চ্যাম্পিয়নশিপের স্বর্ণপদক এবং তিনবার ইউরোপীয় ইনডোর চ্যাম্পিয়নশিপে স্বর্ণপদক জয় করেছেন। এছাড়াও বিশ্ব চ্যাম্পিয়নশিপে একবার রৌপ্যপদক ও দুইবার ব্রোঞ্জপদক বিজয়ের সৌভাগ্য অর্জন করেছেন ল্যাভিলেনি।
তিনি ফ্রান্সের শারঁত দেপার্ত্যমঁ-র (জেলার) বার্বজিয়ো-সাঁতিলের শহরে জন্মগ্রহণ করেন। তাঁর বাবা একজন পোল-ভল্টার। আর তার ছোট ভাই ভালঁতাঁ লাভিলনি-ও একজন পোল ভল্টার। র‍্যনো ২০০৩ সালে ১৭ বছর বয়সে প্রথম পোল ভল্ট প্রতিযোগিতায় অংশ নেন।
১৫ ফেব্রুয়ারি, ২০১৪ তারিখ পর্যন্ত তিনি ফ্রান্সের অন্দরাঙ্গন (৬.০২ মি) ও বহিরাঙ্গন (৬.১৬ মি.) জাতীয় রেকর্ড ধারণ করে আছেন। আইএএএফ ডায়মন্ড লীগে ২০১০ থেকে ২০১৩ সাল পর্যন্ত একাদিক্রমে চারবার পোল ভল্টের শিরোপা ধারণ করে আছেন।
বিশ্বরেকর্ড
অবশেষে ১৫ ফেব্রুয়ারি, ২০১৪ তারিখে উচ্চতা পেরিয়ে পুরুষদের বিশ্বরেকর্ডের দাবীদারের ভূমিকায় অবতীর্ণ হন ল্যাভিলেনি। বুবকা’র নিজ শহর ইউক্রেনের ডন্তেস্কে অনুষ্ঠিত বার্ষিক পোল ভল্ট স্টার্স প্রতিযোগিতায় প্রথম প্রচেষ্টাতেই ৬.১৬ মিটার (২০'২-১/২") পার হন যা বুবকা স্বয়ং পর্যবেক্ষণ করেছিলেন। পরবর্তীতে ৬.২১ মিটারের বাঁধা অতিক্রমের চেষ্টা করলেও তা পারেননি। ল্যাভিলেনি এ প্রতিযোগিতায় ধারাবাহিকভাবে চারবার বিজয়ী হন। ২১ বৎসর পূর্বে ১৯৯৩ সালে বুবকা ৬.১৫ মিটার এ প্রতিযোগিতাতেই করেছিলেন।
মন্টু দেবনাথ
মন্টু দেবনাথ ত্রিপুরার আগরতলার একজন ভারতীয় বাঙালি জিমন্যাস্ট । তিনি জাতীয় স্তরের প্রতিযোগিতায় স্বর্ণপদক জিতেছিলেন,  ১৯৬৯ সালে রাশিয়ায় একটি আন্তর্জাতিক প্রতিযোগিতায় প্রথম ভারতীয় জিমন্যাস্ট রূপে পদকজয়ী হয়েছিলেন ; জিমন্যাস্টিকসে তাঁর অবদানের জন্য ১৯৭৫ সালে অর্জুন পুরস্কার অর্জন করেছিলেন।   । শাম লালের   পরে তিনিই দ্বিতীয় জিমন্যাস্ট যিনি অর্জুন পুরস্কার পেয়েছিলেন। তিনি ত্রিপুরার প্রথম অর্জুন পুরস্কার বিজয়ী।
জলদাপাড়া জাতীয় উদ্যান
জলদাপাড়া জাতীয় উদ্যান (আগে ছিল জলদাপাড়া বন্যপ্রাণী অভয়ারণ্য) পশ্চিমবঙ্গের আলিপুরদুয়ার জেলায় পূর্ব হিমালয়ের পাদদেশে অবস্থিত একটি জাতীয় উদ্যান। সমুদ্রপৃষ্ঠ ৬১ মিটার উচ্চতায় তোর্সা নদীর তীরে অবস্থিত এই অভয়ারণ্যের সামগ্রিক আয়তন ১৪১ বর্গ কিলোমিটার। জলদাপাড়া মূলত নদীকেন্দ্রিক বনাঞ্চলময় একটি সুবিস্তৃত তৃণভূমি। জৈব ও উদ্ভিজ্জ প্রকৃতির বৈচিত্রময় সমাবেশ দেখা যায় এই অভয়ারণ্যে। এগুলির মধ্যে অবলুপ্তপ্রায় একশৃঙ্গ গণ্ডার বিশেষভাবে উল্লেখ্য। এইসব প্রাণী ও উদ্ভিদ সংরক্ষণের উদ্দেশ্যে ১৯৪১ সালে জলদাপাড়া একটি অভয়ারণ্য ঘোষিত হয়।
১০ মে, ২০১২ তারিখে জলদাপাড়া বন্যপ্রাণী অভয়ারণ্যকে "জাতীয় উদ্যান" ঘোষণা করা হয়।
প্রাণী ও উদ্ভিদ
এই বনভূমি প্রধানত লম্বা এলিফ্যান্ট ঘাসবিশিষ্ট সাভানা অঞ্চল। জলদাপাড়া অভয়ারণ্যের মুখ্য আকর্ষণ এশীয় একশৃঙ্গ গন্ডার। অসমের কাজিরাঙা জাতীয় উদ্যানের পর ভারতে এই অভয়ারণ্যেই সর্বাধিক সংখ্যক গন্ডারের দেখা মেলে। এই অভয়ারণ্যে বসবাসকারী অন্যান্য বন্যপ্রাণীগুলি হল বেঙ্গল টাইগার, হাতি, সম্বর হরিণ, মায়া হরিণ, চিতল হরিণ, হগ ডিয়ার, বুনো শুয়োর ও গৌর। জলদাপাড়া পক্ষীদর্শকদের কাছে স্বর্গরাজ্য। ভারতের যে অল্প কয়েকটি অঞ্চলে বেঙ্গল ফ্লোরিক্যান দেখা যায়, তার মধ্যে জলদাপাড়া অন্যতম। এখানে দেখা যায় এমন অন্যান্য পাখিগুলি হল ক্রেস্টেড ইগল, পালাস’স ফিশিং ইগল ও শিরকা। এছাড়া দেখা যায় বনমোরগ, ময়ূর, তোতা, বেঙ্গল ফ্লোরিক্যান, লেসার পেইড হর্নবিল প্রভৃতি।
এখানে সরীসৃপের ভেতরে আছে অজগর, গিরগিটি, ক্রেট, কোবরা, গুই সাপ গিকোস ও মিষ্টি জলে বসবাসকারী কচ্ছপের আটটি প্রজাতি।
পর্যটন
১৫ জুন থেকে ১৪ সেপ্টেম্বর পর্যন্ত সময়কাল বাদে বছরের অন্যান্য সময় জলদাপাড়া অভয়ারণ্য পর্যটকদের জন্য খোলা থাকে। অক্টোবর-মে মাসে, বিশেষত মার্চ-এপ্রিল মাসে বনে নতুন ঘাস গজায়।
এলিফ্যান্ট সাফারি
জলদাপাড়া অভয়ারণ্যে এলিফ্যান্ট সাফারির ব্যবস্থা আছে। হাতির পিঠে চড়ে জঙ্গলের গভীরে যাওয়া যায় এবং বন ও তৃণভূমিতে গন্ডার, হাতির পাল ও অন্যান্য জীবজন্তুর বন্যজীবন প্রত্যক্ষ করা যায়। এলিফ্যান্ট সাফারি ছাড়াও বনে কার সাফারিও করা যায়।
চিলাপাতা বনাঞ্চল
চিলাপাতা অরণ্যের মধ্যে এই অঞ্চলের দেড় হাজার বছরের পুরনো নল রাজার দুর্গ দেখা যায়। এটি ঐতিহাসিক ও পুরাতাত্ত্বিক গুরুত্বের স্থল। ধ্বংসাবশেষের মধ্যে দুর্গের একটি দরজা ও ভগ্নপ্রাচীরই অবশিষ্ট আছে। পঞ্চম শতাব্দীতে গুপ্তযুগে এই দুর্গ নির্মিত হয়। বর্তমানে এই অঞ্চলটি অসংরক্ষিত। প্রাকৃতিক ভারসাম্যহানির ভয়ে এখানে বেশি পুরাতাত্ত্বিক খননকার্য চালানো হয়নি। চিলাপাতা অরণ্যের এক প্রজাতির গাছ দেখা দেয় যা থেকে মানুষের রক্তের মতো রংবিশিষ্ট তরল নিঃসৃত হয়। এই গাছের মাত্র কয়েকটিই দুর্গপ্রাকারের নিকট দেখা যায়। স্থানীয়দের মতে বিশ্বে এই গাছ অন্যত্র দেখা যায় না এবং এর কোনো উদ্ভিদবৈজ্ঞানিক নামও নেই।
৮০তম গোল্ডেন গ্লোব পুরস্কার
২০২২ সালের ১২ই ডিসেম্বর মনোনয়ন ঘোষণা করা হয়। পিতা-কন্যা জর্জ ও মায়ান লোপেজ যৌথভাবে মনোনয়ন ঘোষণা করার কথা থাকলেও পরে জর্জের কোভিড-১৯ পজিটিভ ধরা পড়ায় বাদ পড়েন এবং তার স্থলাভিষিক্ত হন সেলেনিস লেইভা।  এডি মার্ফি ও রায়ান মার্ফি যথাক্রমে সেসিল বি. ডামিল ও ক্যারল বার্নেট পুরস্কার লাভ করেন।
দ্য ব্যানশিজ অব ইনিশেরিন শ্রেষ্ঠ সঙ্গীতধর্মী বা হাস্যরসাত্মক চলচ্চিত্র ও শ্রেষ্ঠ পরিচালনা-সহ সর্বোচ্চ আটটি মনোনয়ন লাভ করে, যা ২০০৪ সালের কোল্ড মাউন্টেন-এর পর কোন চলচ্চিত্রের জন্য সর্বোচ্চ মনোনয়ন।
একাধিক মনোনয়নপ্রাপ্ত চলচ্চিত্র
নিন্মোক্ত চলচ্চিত্রসমূহ একাধিক মনোনয়ন লাভ করেছে:
পশ্চিম আফ্রিকান ফুটবল ইউনিয়ন
পশ্চিম আফ্রিকান ফুটবল ইউনিয়ন (Union des Fédérations Ouest-Africaines de Football; União das Federações Oeste Africanas), আনুষ্ঠানিকভাবে ডব্লিউএএফইউ-ইউএফওএ এবং ডব্লিউএএফইউ নামে সংক্ষিপ্ত, পশ্চিম আফ্রিকার ফুটবল খেলা দেশগুলির একটি সংস্থা। সেনেগাল ফুটবল ফেডারেশন, যারা সিএএফ এর জোন এ এবং বি এর অন্তর্গত দেশগুলিকে নিয়মিত প্রতিযোগিতামূলক টুর্নামেন্টের সাথে মিলিত হওয়ার জন্য অনুরোধ করেছিল। ইউনিয়ন ডব্লিউএএফইউ নেশনস কাপ সহ বেশ কয়েকটি প্রতিযোগিতার আয়োজন করে এবং ২০০৮ সালে তারা একটি অনূর্ধ্ব-২০ চ্যাম্পিয়নশিপের আয়োজন করে।
৮০তম গোল্ডেন গ্লোব পুরস্কার
একাধিক পুরস্কার জয়ী চলচ্চিত্র
নিন্মোক্ত চলচ্চিত্রসমূহ একাধিক পুরস্কার লাভ করেছে:
পশ্চিম আফ্রিকান ফুটবল ইউনিয়ন
সদস্য
ইউনিয়নটি ১৯৭৫ সালে সমস্ত বর্তমান সদস্যদের নিয়ে প্রতিষ্ঠিত হয়েছিল, কিন্তু ২০১১ সালে কনফেডারেশন অফ আফ্রিকান ফুটবল "ডব্লিউএএফইউ এর মুখোমুখি হওয়া সাংগঠনিক সমস্যাগুলি" উল্লেখ করে এটিকে দুটি অঞ্চলে বিভক্ত করার সিদ্ধান্ত নিয়েছে।
৮০তম গোল্ডেন গ্লোব পুরস্কার
একাধিক মনোনয়নপ্রাপ্ত ধারাবাহিক
নিন্মোক্ত ধারাবাহিকসমূহ একাধিক মনোনয়ন লাভ করে:
পশ্চিম আফ্রিকান ফুটবল ইউনিয়ন
সদস্য
মৌরিতানিয়া একমাত্র সদস্য যারা আরব ফুটবল অ্যাসোসিয়েশনের ইউনিয়নের সদস্য।
৮০তম গোল্ডেন গ্লোব পুরস্কার
একাধিক পুরস্কার বিজয়ী ধারাবাহিক
নিন্মোক্ত ধারাবাহিকসমূহ একাধিক পুরস্কার জয় লাভ করে:
পশ্চিম আফ্রিকান ফুটবল ইউনিয়ন
প্রতিযোগিতা
ডব্লিউএএফইউ বেশ কয়েকটিপুরুষ, মহিলা, যুবকদের প্রতিযোগিতা পরিচালনা করে।
বিঞ্জ ইটিং
বিঞ্জ ইটিং (Binge eating) হচ্ছে একধরনের বিশৃঙ্ক্ষল খাদ্যাভাস যেখানে অনিয়ন্ত্রিত খাদ্যগ্রহণের পর্ব উপস্থিত থাকে। কখনও কখনও এটি বিঞ্জ ইটিং ডিজর্ডার বা কম্পারলসিভ ওভারইটিং ডিজর্ডারের লক্ষণ। এরকম বিঞ্জ এর ফলে একজন খুব দ্রুত প্রচুর পরিমাণে খাদ্য গ্রহণ করে ফেলেন। বিঞ্জ ইটিং এর রোগনির্ণয় নিয়ন্ত্রণ হারানোর অনুভূতির সাথে সম্পর্কিত।
শব্দের ব্যুৎপত্তি
ইংরেজি বিঞ্জ ইটিং (Binge eating) শব্দটি এসেছে ইংরেজি বিঞ্জ (Binge) থেকে। এর অর্থ হচ্ছে:
আচরণ
বিঞ্জ ইটিং ডিজর্ডার দ্বারা অনিয়ন্ত্রিত, অতিরিক্ত খাদ্যগ্রহণ নির্দেশ করে, যার সাথে লজ্জা ও অপরাধবোধ জড়িত। বুলিমিয়া নামক ইটিং ডিজর্ডারের ক্ষেত্রে অতিরিক্ত খাদ্যগ্রহণ বা বিঞ্জ ইটিং এর পর বমি বা ল্যাক্সেটিভ ব্যবহারের মাধ্যমে বা অনশন এবং অতিরিক্ত শরীরচর্চার মাধ্যমে তার ক্ষতিপূরণের প্রবণতা দেখা যায়, কিন্তু বিঞ্জ ইটিং ডিজর্ডারের ক্ষেত্রে এরকম ক্ষতিপূরণের ইচ্ছা দেখা যায় না। অধিকন্তু বিঞ্জ ইটিং ডিজর্ডারের ব্যক্তির মাঝে অধিক খাদ্যগ্রহণের প্রবণতা দেখা যায়, নিজেদেরকে ওজন নিয়ন্ত্রণ কর্মসূচীতে যোগ দিতে দেখা যায়, এবং এদের পারিবারিক ইতিহাসে অতিস্থুলতা বা ওবিসিটির উপস্থিতি দেখা যায়। যাইহোক, অনেক বুলিমিয়া থাকা ব্যক্তির মাঝেও বিঞ্জ ইটিং ডিজর্ডার থাকতে দেখা যায়।
রূপপুর ইউনিয়ন
পাবনা জেলার বেড়া উপজেলা র আমিনপুর থানার একটি ইউনিয়ন
অবস্থান
রূপপুর ইউনিয়নের ইহার উত্তর দিকে পুরান ভারেংগা এবং জাতসাখিনী ইউনিয়ন, পশ্চিম দিকে মাশুমদিয়া ইউনিয়ন ও রানীনগর ইউনিয়ন, দক্ষিণে ঢালারচর ইউনিয়ন,পুর্বে মানিকগঞ্জ জেলার শিবালয় উপজেলা
যোগাযোগ ব্যবস্থা
রূপপুর ইউনিয়নের সাথে যোগাযোগের মাধ্যম সমূহ :
রূপপুর ইউনিয়নের সাথে যোগাযোগের মাধ্যমরূপপুর ইউনিয়নের চেয়ারম্যনের নম্বর =০১৭১৫-২৩৪৩৭৩ রূপপুর ইউনিয়নের সচিবের নম্বর = ০১৭১৮-৮২২২৬১
★==শিক্ষা প্রতিষ্ঠান==★ ★কলেজ= নাই
★উচ্চ বিদ্যালয় ২ টি।
১)ধোবাখোলা করোনেশন উচ্চ বিদ্যালয়,সন্ন্যাসী বাঁধা।
২) খানপুরা উচ্চ বিদ্যালয়।
প্রাথমিক বিদ্যালয় সরকারি ৪ টি। বে সরকারি প্রাথমিক বিদ্যালয় ৫ টি মাদ্রাসা ১ টি।
দর্শনীয় স্থান
নটাকোলা ঘাট
যমুনার তীর
এনজিও
রুপপুর ইউনিয়নটি প্রত্যন্ত এবং বন্যকবলিত এলাকা হওয়ায় এখানে দারিদ্রতা বিমোচনের জন্য বেশ কয়েকটি এনজিও এর কার্যক্রম রয়েছে। তার মধ্যে উল্লেখযোগ্য হচ্ছেঃ ব্র‍্যাক, আশা, পাবনা প্রতিশ্রুতি, আসিয়াব, গ্রামীণ ব্যাংক ইত্যাদি।
ধর্ম ও ধর্মীয় উৎসব
রুপপুর ইউনিয়নে মুসলিম জনগোষ্ঠীর সংখ্যায় বেশি। এবং আমিনপুর থানার এই এলাকাতে আঞ্জুমান ই ক্বাদেরিয়ার অধীনে একটা মসজিদ আছে। যেখানে এলাকার বেশির ভাগ মুসলিম প্রতি আরবি মাসের ১১ তারিখে উপস্থিত হয়। প্রতি বছর পবিত্র আশুরা পালন করা হয় এখানে। এছাড়া মুসলিম ধর্মীয় সকল উৎসব এখানে পালন করা হয়ে থাকে। হিন্দুরা সকল পূজা করে থাকে। তাছাড়া এই এলাকাতে দুর্গা পূজা বেশ যাক-জোমকভাবে পালন করা হয়ে থাকে।
খাদ্য
এখানকার প্রধান খাবার হলো ভাত, রুটি, ডাল, শাক-সবজি, মাছ, মুড়ি, চিড়া ইত্যাদি। পান্তা ভাত ও কড়কড়ে ভাতের চাহিদাও এই এলাকাতে বেশ দেখা যায়।
দ্য হাঙ্গার গেমস (চলচ্চিত্র)
দ্য হাঙ্গার গেমস (The Hunger Games) হল গ্যারি রস পরিচালিত বিজ্ঞান কল্পকাহিনিমূলক রোমাঞ্চকর চলচ্চিত্র। এটি ২০১২ সালের ২৩ মার্চ মুক্তি পায়। এটির নির্মাণ ব্যয় ছিলো ৭৮ মিলিয়ন মার্কিন ডলার। টানা ৪ সপ্তাহ আমেরিকান টপচার্টের শীর্ষে ছিল এই চলচ্চিত্র। লায়ন্স গেট এন্টারটেনমেন্ট এর ব্যানারে চলচ্চিত্রটি মুক্তি পায়। এটি "সুজান কলিন্স" এর একই নামের উপন্যাস এর ওপর ভিত্তি করে নির্মিত।
আয়
টানা ৪ সপ্তাহ আমেরিকান টপচার্টের শীর্ষে ছিল দি হাঙ্গার গেমস। উত্তর আমেরিকায় ৪০৮ মিলিয়ন মার্কিন ডলার এবং ৬৯৪.৪ মিলিয়ন মার্কিন ডলার অন্যান্য দেশে আয় করে।
কাহিনী সংক্ষেপ
ভবিষ্যতের পৃথিবীর একটি দেশ পানেম। যেখানে ১৩ টি অঞ্চল (ডিস্ট্রিক্ট) ছিলো যারা পানেমের বিরুদ্ধে বিদ্রোহ করে যুদ্ধে লিপ্ত হয়েছিলো, যুদ্ধে পরাজয়ের পর ১৩নং ডিস্ট্রিক্টটি বিলুপ্ত করে দেওয়া হয় এবং বাকি ১২টি ডিস্ট্রিক্টের মানুষ প্রতিনিয়ত জীবন সংগ্রামেরত। এদের খাদ্য-বস্ত্র-বাসস্থানের চাহিদা পানেমের শাসকদের দয়ার (রেশন) উপর নির্ভর। শাসকেরা বিলাসবহুল জীবনযাপনে অভ্যস্ত আর ডিস্ট্রিক্টের মানুষ দিনমজুর দরিদ্র শ্রেনীর।
এখন অতীতের দোষ (বিদ্রোহ) মনে করিয়ে দিতে প্রতিবছর হাঙ্গার গেমস নামে একটি গেমের আয়োজন করে পানেমের শাসকেরা যেখানে প্রতি ডিস্ট্রিক্ট থেকে ২ জন করে মোট ২৪ জন কিশোর-কিশোরী অংশ নেয় ও উন্মুক্ত এরিনায় একে অন্যকে হত্যা করার খেলায় মেতে উঠে, যা টিভিতে উপভোগ করে পানেমের ধনী দর্শকেরা। লড়াই শেষে মাত্র একজন বেঁচে থাকে ও বিনিময়ে তার ডিস্ট্রিক্ট পায় খাদ্য ও জীবনযাপনের উপকরণ।
প্রধান চরিত্র কিশোরী ক্যাটনিস, যে তার বোনের বদলে ভলান্টিয়ার হিসাবে হাঙ্গার গেমসে অংশ নেয়, তার সাথে থাকে একই ডিস্ট্রিক্টের কিশোর পিটা। তারা কীভাবে পানেমে যায়, সেখানে তাদের অভিজ্ঞতা এবং সর্বোপরি অন্যান্য ডিস্ট্রিক্টের সবাইকে হারিয়ে কীভাবে তারা বেঁচে থাকে ও হাঙ্গার গেমসে জিতে বাড়ি ফেরে সেটা নিয়ে বাকি মুভির কাহিনী আবর্তিত হয়েছে।
দরিয়াও দুর্গ
দরিয়াও দুর্গ মাটির তৈরি একটি প্রাচীন দুর্গ। রংপুরের কান্তদুয়ার নামক গ্রামে করতোয়া নদীর তীরে দুর্গটির অবস্থান। তৎকালীন কামরূপ রাজ্যের রাজা নীলাম্বরের আদেশে দুর্গটি নির্মাণ করা হয়।
পটভূমি
১৩শ শতাব্দীর শুরুর দিকে উত্তর বঙ্গ মুসলমানদের শাসনাধীনে চলে আসে। তারা তাদের রাজ্যের সীমানা ধীরে ধীরে বৃদ্ধি করতে থাকে। এতে উত্তর-পূর্ব বাংলা ও আসামের হিন্দু রাজা রা উদ্বিগ্ন হন এবং রাজ্যের প্রতিরক্ষা ব্যবস্থা বৃদ্ধির তাগিদ অনুভব করেন। এ তাগিদ থেকেই তারা করতোয়া নদী র তীরে দেয়াল ও দুর্গ নির্মাণ করেন। এগুলোর মধ্যে রংপুরের কান্তদুয়ার, দেবীপুর, বাটাসনের কাছে দরিয়াও দুর্গ, দিনাজপুরের বেলওয়ারের কাছে বড় পাইকার গড়, ডোমারে র কাছে ময়নামতীর গড় ও ধর্মপাল গড়, দিনাজপুরে ঘোড়াঘাট দুর্গ, পঞ্চগড়ে ভিতরগড় দুর্গ ইত্যাদি উল্লেখযোগ্য। দরিয়াও দুর্গও এরকমই একটি দুর্গ।
অবকাঠামো
দরিয়াও দুর্গ প্রায় ৬০০ একর জায়গা জুড়ে বিস্তৃত। আগে এটি তিন সারি ইটের দেয়ালে বেষ্টিত ছিল বলে মনে করা হয়। বর্তমানে সেখানে সাতটি পরিখা রয়েছে, যা দেখে মনে হয় সেখানে সাতটি দেয়াল ধারাবাহিকতায়ভাবে ছিল। তবে দুর্গের সীমানার বেশ কিছু স্থানে কোনো দেয়াল নেই। ধারণা করা হয়, এগুলো প্রবেশপথ হিসেবে এবং পরিখাতে পানি যাওয়া আসার পথ হিসেবে তৈরি করা হয়েছে। ভেতরের পরিখাটিতে দক্ষিণ দিকে ঢালু। সেখানে এটি সরু ও লম্বা দ্বীপকে ঘিরে রাখা বাঁধের নিচে একটি জলাধার সৃষ্টি করেছে। পরিখাটিতে এখনো পানি রয়েছে।
দেয়াল বেষ্টিত অংশের মধ্যে কয়েকটি ঢিবি এবং বেশ কিছু পুরাতন ভবনের ধ্বংসাবশেষ দেখা যায়। এই ভবনগুলোর মধ্যে একটিকে রাজবাড়ি বা রাজার প্রাসাদ নামে ডাকা হয়। অধিবাসীদের চলাচল নিয়ন্ত্রণ করার জন্য এ অঙ্গনের দক্ষিণ-পশ্চিম কোণায় ভেতরের দেয়াল থেকে একটু সামনে একটি উঁচু পথ নির্মাণ করা হয়। এর কাছেই জলাশয়ের অপর পারে ছোট একটি মাটির ঢিবি দেখা যায়। এটি কোনো সুফি দরবেশের কবর অথবা পুরানো কোনো খানকা হয়ে থাকতে পারে।
দুর্গ থেকে দক্ষিণ দিকে একটি পুরাতন পুকুর রয়েছে। এই পুকুরের পাড়ে পানির স্তর পর্যন্ত নামানো একটি সিড়ি আছে। এই সিড়িটিকে বলা হয় রাজার ঘাট বা রাজার অবতরণের স্থান। রাজার ঘাট থেকে পশ্চিম দিকে আরো একটি সিড়ির মতো কাঠামো রয়েছে। এটি রাণীর ঘাট বা রাণীর অবতরণের স্থান নামে পরিচিত।
বর্তমান অবস্থা
রক্ষণাবেক্ষণের অভাবে দুর্গটির বর্তমান অবস্থা বেশ শোচনীয়। অনেক জমি স্থানীয় কৃষকদের দখলে চলে গিয়েছে। সীমানা প্রাচীরের কোনো অস্তিত্ব দৃশ্যমান নেই। পুকুরের রাণীর ঘাটটি বেশ জরাজীর্ণ অবস্থায় রয়েছে। বাহ্যিকভাবে দুর্গটিকে এখন একটি 'অবয়বহীন মাটির ঢিবি' বলে মনে হতে পারে।
২০১৭-এর উত্তরাখণ্ড ভূমিকম্প
২০১৭ উত্তরাখণ্ড ভূমিকম্প ৬ ফেব্রুয়ারি ভারতের উত্তরাখণ্ড রাজ্যের রুদ্রপ্রয়াগ জেলার নিকটে ১৬.১ কিলোমিটার (১০ মাইল) গভীরে ৫.১ মাত্রায় অনুভূত হয়। ভূকম্পনটি ভারতের জাতীয় রাজধানী দিল্লী এনসিআর এবং পার্শ্ববর্তী গুড়গাঁও, পাঞ্জাব এবং ভারতের উত্তরাঞ্চলের অন্যান্য স্থান থেকেও ৩০ সেকেন্ড অবিরতভাবে অনুভূত হয়। উপকেন্দ্রের আশপাশে বিভীষিকা সহ ১জন আহত হয়। ভবনসমূহে অনেক ফাটল পরিলক্ষিত হয়।
দ্বিসংকর জনন
দ্বিসংকর জনন বংশগতি বিদ্যার একটি সুপরিচিত অধ্যায়। দুইজোড়া বিপরীত চারিত্রিক বৈশিষ্ট্য সম্পন্ন একই প্রজাতির দুটি জীবের মধ্যে সংকরায়ন ঘটানো হলে, তাকে দ্বিসংকর জনন বলে। এটি ঘটানোর জন্য দুইজোড়া বিপরীত চারিত্রিক বৈশিষ্ট্য সম্পন্ন একই প্রজাতির দুটি জীব নেওয়া হয়, যারা হোমোজাইগাস প্রকৃতির হয়।
মেন্ডেলের পরীক্ষা
বিজ্ঞানী গ্রেগর জোহান মেন্ডেল মটর গাছ (Pisum sativum) নিয়ে গবেষণা করেন ও বহু বৈশিষ্ট্যের ভিত্তিতে দ্বিসংকর জনন সম্পন্ন করেন। বৈশিষ্ট্যগুলি ছিল:
এদের প্রতি দুটি বৈশিষ্ট্য নিয়ে দ্বিসংকর জনন সম্পন্ন করা সম্ভব।
জনিতৃ জনুতে মেন্ডেল দুটি উদ্ভিদ নেন, যাদের একটির বীজ হলুদ ও গোল (YYRR) ও অপরটি সবুজ ও কুঞ্চিত (yyrr)। ছক অনুসারে হলুদ প্রকট (Y) ও সবুজ প্রচ্ছন্ন (y)। আবার, গোল প্রকট (R) ও কুঞ্চিত প্রচ্ছন্ন (r)।
দুটির যেকোনো একটিকে স্ত্রী ও অপরটিকে পুংলিঙ্গের নেওয়া হল। এদের মধ্যে সংকরায়ণ ঘটানো হলে প্রথম অপত্য জনু সৃষ্টি হয়।
প্রথম অপত্য জনুতে প্রতিটিই YyRr হল। অর্থাৎ, গোল ও হলুদ হল (প্রকটতার সূত্র অনুসারে)।
এবার YyRr প্রকৃতির দুটি বিপরীত লিঙ্গের উদ্ভিদ নিয়ে সংকরায়ণ করা হল। ফলাফল নীচের চেকার বোর্ডে দেখা যাবে:
উপরের চেকার বোর্ড থেকেই বোঝা যাচ্ছে যে,
গুরুত্ব
মেন্ডেল এখান থেকে তার স্বাধীন সঞ্চারণ সূত্র উদ্ভাবন করেন।
আল্লামা বিন্নুরী টাউন
আল্লামা বিন্নুরী টাউন বা আল্লামা বিন্নুরী নগর হল করাচির একটি আবাসিক এবং বাণিজ্যিক এলাকা। পূর্বে এটির মূল নাম ছিল "নতুন নগর"। হাদিস পণ্ডিত মুহম্মদ ইউসুফ বিন্নুরীর সম্মানে এটির নাম আল্লামা বিন্নুরী নগর নামকরণ করা হয়।
ইউসুফ বন্নুরী বিশ্বখ্যাত দেওবন্দি মাদ্রাসা জামিয়া উলুমুল ইসলামিয়া নামে একটি ধর্মীয় প্রতিষ্ঠান প্রতিষ্ঠা করেছিলেন।
সানিল শেট্টি
সানিল শঙ্কর শেঠি একজন ভারতীয় টেবিল-টেনিস খেলোয়াড়।   অস্ট্রেলিয়া র গোল্ড কোস্টে আয়োজিত ২০১৮ কমনওয়েলথ গেমস তিনি শরথ কমল, এন্থনি অমলরাজ, হরমীত দেসাই য়ের সাথে পুরুষদের দলগত ইভেন্টে সোনা জিতেছেন  এবং  হরমীত দেসাই য়ের সাথে পুরুষদের দ্বৈত বিভাগেব্রোঞ্জ জিতেছেন।
রাউটিং প্রোটোকল
সবচেয়ে প্রচলিত রাউটিং প্রটোকল গুলির মধ্যে নিচের উল্ল্যেখিত তিনটি শ্রেণীর আইপি নেটওয়ার্ক সুদূরপ্রসারী:
অনেক রাউটিং প্রোটোকল নথিপত্রে আরএফসি হিসেবে সংজ্ঞায়িত করা হয়।
জুন ২০১৭ মেলবোর্ন হামলা
হামলা
৫ জুন ২০১৭ সোমবার মেলবোর্ন উপকণ্ঠে ব্রাইটন এলাকায় বিস্ফোরণের খবর পেয়ে পুলিশ ঘটনাস্থলে গিয়ে একটি সার্ভিস অ্যাপার্টমেন্টের হলরুমে একটি মৃতদেহ দেখতে পায়। ভবনের ভেতর ইয়াকুব খায়ের এক নারীকে বন্দি করেছিল। শুরুতে আলোচনার পর পুলিশ সেখানে অভিযান চালায় এবং হামলাকারীকে গুলি করে হত্যা করে। বন্দি নারীকে অক্ষত অবস্থায় উদ্ধার করা সম্ভব হয়।
হামলাকারী
নিহত হামলাকারীর নাম ইয়াকুব খায়ের (২৯)। সোমালিয়া বংশোদ্ভূত অস্ট্রেলিয়ার নাগরিক খায়েরের অপরাধের ইতিহাস অনেক । খায়েরকে ২০০৯ সালে সিডনি সেনাঘাঁটিতে হামলার পরিকল্পনায় জড়িত সন্দেহে গ্রেপ্তার করা হয়েছিল বলে মঙ্গলবার নিশ্চিত করে পুলিশ। অতি সম্প্রতি সে প্যারোলে মুক্তি পায়।
প্রতিক্রিয়া
প্রধানমন্ত্রী ম্যালকম টার্নবুল বলেন, “পরিচিত একজন অপরাধীই এই সন্ত্রাসী হামলা চালিয়েছে। ‍যিনি অতি সম্প্রতি প্যারোলে মুক্তি পেয়েছেন। এটা খুবই জঘন্য এবং কাপুরুষচিত অপরাধ।”
আইএস মেলবোর্ন হামলার দায় স্বীকার করেছে । আইএস'র হামলার দায় স্বীকার নিয়ে এখনও তদন্ত চলছে বলে জানান ভিক্টোরিয়া স্টেট পুলিশ কমিশনার গ্রাহাম অ্যাশটন। তিনি বলেন, “আমরা তাদের দায় স্বীকার নিয়ে সচেতন আছি। কিন্তু যেখানেই যা কিছু ঘটুক, তাদের মধ্যে সবসময় লাফিয়ে পড়ে দায় স্বীকারের প্রবণতা রয়েছে। আমরা সব দিক মাথায় রেখেই কাজ করছি।”
অ্যারন র‍্যামসডেল
অ্যারন ক্রিস্টোফার র‍্যামসডেল (Aaron Ramsdale; জন্ম: ১৪ মে ১৯৯৮; অ্যারন র‍্যামসডেল নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে গোলরক্ষক হিসেবে খেলেন।
ইংরেজ ফুটবল ক্লাব মার্শ টাউনের যুব পর্যায়ের হয়ে খেলার মাধ্যমে র‍্যামসডেল ফুটবল জগতে প্রবেশ করেছেন এবং পরবর্তীকালে বোল্টন ওয়ান্ডারার্স এবং শেফিল্ড ইউনাইটেডের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, শেফিল্ড ইউনাইটেডের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; শেফিল্ড ইউনাইটেডের হয়ে দুই মৌসুমে সকল প্রতিযোগিতায় ২ ম্যাচে অংশগ্রহণ করার পর ২০১৬–১৭ মৌসুমে তিনি প্রায় ১ মিলিয়ন ইউরোর বিনিময়ে ইংরেজ ক্লাব বোর্নমাথে যোগদান করেছেন। বোর্নমাথে চার মৌসুম অতিবাহিত করার পর প্রায় ২১ মিলিয়ন ইউরোর বিনিময়ে পুনরায় শেফিল্ড ইউনাইটেডের সাথে চুক্তি স্বাক্ষর করেছেন, যেখানে তিনি ৪০ ম্যাচে অংশগ্রহণ করেছেন। এরপূর্বে চেস্টারফিল্ড এবং উইম্বলডনের এক মৌসুম করে অতিবাহিত করেছেন। ২০২১–২২ মৌসুমে, তিনি প্রায় ২৮ মিলিয়ন ইউরোর বিনিময়ে শেফিল্ড ইউনাইটেড হতে আর্সেনালে যোগদান করেছেন।
২০১৬ সালে, র‍্যামসডেল ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। ব্যক্তিগতভাবে, র‍্যামসডেল বেশ কিছু পুরস্কার জয়লাভ করেছেন, যার মধ্যে ২০২০–২১ মৌসুমে শেফিল্ড ইউনাইটেডের বর্ষসেরা যুব খেলোয়াড় এবং বর্ষসেরা খেলোয়াড়ের পুরস্কার অন্যতম। দলগতভাবে, র‍্যামসডেল এপর্যন্ত ২টি শিরোপা জয়লাভ করেছেন, যার উভয়ই ইংল্যান্ডের হয়ে জয়লাভ করেছেন।
প্রারম্ভিক জীবন
অ্যারন ক্রিস্টোফার র‍্যামসডেল ১৯৯৮ সালের ১৪ই মে তারিখে ইংল্যান্ডের স্টোক-অন-ট্রেন্টে জন্মগ্রহণ করেছেন এবং নিকটবর্তী চেস্টারটন গ্রামে তার শৈশব অতিবাহিত করেছেন।
আন্তর্জাতিক ফুটবল
র‍্যামসডেল ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি ৩৪ ম্যাচে অংশগ্রহণ করেছেন।
বিহার বিধানসভা নির্বাচন, ২০২০
সপ্তদশ বিহার বিধানসভার সদস্য নির্বাচনের জন্য অক্টোবর-নভেম্বর পর্যন্ত তিন ধাপে বিহার বিধানসভা নির্বাচন অনুষ্ঠিত হয়। বিহারের আগের ষোড়শ বিধানসভার মেয়াদ ২৯ নভেম্বর ২০২০-এ শেষ হয়েছিল।
নির্বাচনটি মোট ২৪৩টি আসনের জন্য তিনটি ধাপে অনুষ্ঠিত হয়েছিল: - প্রথমটি ২৮ অক্টোবর ২০২০ তারিখে ৭১টি আসনের জন্য, দ্বিতীয়টি ৯৪টি আসনের জন্য ৩ নভেম্বর ২০২০ তারিখে এবং তৃতীয়টি ৭৮টি আসনের জন্য ৭ নভেম্বর ২০২০ তারিখে। ১০ নভেম্বর ২০২০ এ ভোট গণনা শুরু হয়েছিল এবং ক্ষমতাসীন জাতীয় গণতান্ত্রিক জোট ১২৫ জন নির্বাচিত বিধায়ক নিয়ে বিজয়ী হিসাবে আবির্ভূত হয়েছিল, যেখানে মহাগঠবন্ধনের প্রধান বিরোধী জোট ১১০ টি আসনে জয়ী হয়েছিল। অন্যান্য ছোট জোট এবং দলগুলি ৭ টি আসন জিতেছিল যখন মাত্র ১ জন নবনির্বাচিত বিধায়ক ছিলেন স্বতন্ত্র।
নির্বাচনের পরে, বর্তমান মুখ্যমন্ত্রী নীতীশ কুমার বিহারে জাতীয় গণতান্ত্রিক জোটের নেতা হিসাবে নির্বাচিত হন এবং মুখ্যমন্ত্রী হিসাবে আবার শপথ নেন, যেখানে দুই নতুন উপ-মুখ্যমন্ত্রী তারকিশোর প্রসাদ এবং রেনু দেবীকে নতুন মন্ত্রিসভায় অন্তর্ভুক্ত করা হয়। অন্যদিকে, তেজস্বী যাদব বিরোধী দলের নেতা এবং মহাগঠবন্ধন জোটের নেতা নির্বাচিত হন।পরে বিজয় কুমার সিনহা বিহার বিধানসভার নতুন স্পিকার নির্বাচিত হন।
পটভূমি
ভারতের সংবিধানের ১৬৮ অনুচ্ছেদে বর্ণিত, বিহার বিধানসভা হল বিহারের দ্বিকক্ষ বিশিষ্ট আইনসভার নিম্নকক্ষ এবং স্থায়ী সংস্থা নয় এবং বিলুপ্তির বিষয়। বিধানসভার মেয়াদকাল তার প্রথম অধিবেশনের জন্য নির্ধারিত তারিখ থেকে পাঁচ বছর হয় যদি না তাড়াতাড়ি ভেঙে দেওয়া হয়। বিধানসভার সদস্যরা সরাসরি জনগণের দ্বারা নির্বাচিত হন। চলমান বিহার বিধানসভার মেয়াদ ২৯ নভেম্বর ২০২০ এ শেষ হওয়ার কথা রয়েছে।
আগের নির্বাচনে, জনতা দল (ইউনাইটেড), রাষ্ট্রীয় জনতা দল এবং ভারতীয় জাতীয় কংগ্রেসের সমন্বয়ে গঠিত তিনটি প্রধান দলের জোট মহাগঠবন্ধন নামে তার প্রাথমিক বিরোধী ভারতীয় জনতা পার্টির নেতৃত্বাধীন জাতীয় গণতান্ত্রিক জোটের বিরুদ্ধে জয়লাভ করেছিল। যাইহোক, ২০১৭ সালে জনতা দল (ইউনাইটেড) মুখ্যমন্ত্রী নীতীশ কুমার মহাগঠবন্ধন ছেড়ে জাতীয় গণতান্ত্রিক জোটে যোগ দেন। নীতিশ কুমার মুখ্যমন্ত্রী থাকাকালীন, ভারতীয় জনতা পার্টির সুশীল কুমার মোদী উপমুখ্যমন্ত্রী হিসাবে তেজস্বী যাদবের স্থলাভিষিক্ত হন।
ইস্যু
মূল সমস্যা ছিল চাকরি ও অর্থনীতি। বিহার দীর্ঘকাল ধরে একটি অর্থনৈতিকভাবে পিছিয়ে পড়া রাজ্য এবং সারা দেশের শহরে প্রচুর পরিযায়ী শ্রমিক পাঠায়। করোনাভাইরাস মহামারী লকডাউনের কারণে হাজার হাজার অভিবাসী শ্রমিক কাজের অভাবের কারণে তাদের নিজ রাজ্যে ফিরে যেতে বাধ্য হয়েছিল এবং বিহার আসন্ন মানবিক সংকটে সবচেয়ে বেশি ক্ষতিগ্রস্ত হয়েছিল। এই শ্রমিকদের মধ্যে অনেকেই বর্তমান সরকারকে প্রথম স্থানে তাদের জন্য চাকরি না দেওয়া এবং লকডাউন শুরু হওয়ার সময় চাকরি না দেওয়ার জন্য দায়ী করেছেন। ১৫ বছর ধরে মুখ্যমন্ত্রী থাকা নীতীশের বিরুদ্ধে একটি উল্লেখযোগ্য ক্ষমতাবিরোধী তরঙ্গও ছিল।
কর্মসংস্থানের অভাব, ২০১৯ সালের বিহারের বন্যার পরে বন্যা ত্রাণের কথিত রাজনীতিকরণ এবং কোভিড-১৯ মহামারী পরিচালনা করতে রাজ্য সরকারের কথিত অক্ষমতার মতো বিষয়গুলিকে বিরোধী দলগুলি নির্বাচনী ইস্যু হিসাবে তৈরি করবে বলে আশা করা হয়েছিল। বিহারে সীমিত ডিজিটাল সংযোগ এবং অভিবাসী সংকট এমন বিষয়গুলির মধ্যে ছিল যা প্রচারণা এবং ভোটের ফলাফলের উপর প্রভাব ফেলতে পারে।
৮ অক্টোবর ২০২০-এ প্রাক্তন লোক জনশক্তি পার্টির সভাপতি এবং কেন্দ্রীয় মন্ত্রিপরিষদ মন্ত্রী রাম বিলাস পাসওয়ানের মৃত্যুও প্রতিযোগী দলগুলির সম্ভাবনার উপর প্রভাব ফেলবে বলে অনুমান করা হয়েছিল। জানা গেছে যে বিজেপি রাজনৈতিকভাবে গুরুত্বপূর্ণ মিথিলা অঞ্চলে বিশেষ মনোযোগ দিয়েছে যা দারভাঙ্গা, মধুবনি, সুপল, অররিয়া, পূর্ণিয়া, কাটিহার এবং সমষ্টিপুর সহ রাজ্যের ৩৮টি জেলার মধ্যে ২২টি নিয়ে গঠিত।
সময়সূচী
২৫ সেপ্টেম্বর ভারতের নির্বাচন কমিশন বিহার বিধানসভা নির্বাচনের তারিখ ঘোষণা করে।
জাতীয় গণতান্ত্রিক জোট
বিহারের ন্যাশনাল ডেমোক্রেটিক অ্যালায়েন্স হল মুখ্যমন্ত্রী নীতীশ কুমারের নেতৃত্বে ক্ষমতাসীন রাজনৈতিক দল এবং প্রধানত বিধানসভায় জনতা দল (ইউনাইটেড) এবং ভারতীয় জনতা পার্টির সমন্বয়ে গঠিত।
আগের নির্বাচনে, লোক জনশক্তি পার্টি, রাষ্ট্রীয় লোক সমতা পার্টি এবং হিন্দুস্তানি আওয়াম মোর্চা নামে তিনটি ছোট জোটের পাশাপাশি ভারতীয় জনতা পার্টির নেতৃত্বে জোটটি ছিল, যেখানে জনতা দল (ইউনাইটেড) বর্তমান বিরোধী জোট মহাগটবন্ধনের অংশ হিসাবে প্রতিদ্বন্দ্বিতা করেছিল। ২০১৭ সালে, জনতা দল (ইউনাইটেড) জোট পরিবর্তন করে যার ফলে মহাগঠবন্ধন সরকারের পতন ঘটে এবং জাতীয় গণতান্ত্রিক জোট ক্ষমতায় আসে। ২০১৮ সালে দুটি অংশীদার রাষ্ট্রীয় লোক সমতা পার্টি এবং হিন্দুস্তানি আওয়াম মোর্চা জোট ছেড়েছিল।
২০২০ সালের আগস্টে প্রচারাভিযানের সময়, জোটটি হিন্দুস্তানি আওয়াম মোর্চা দ্বারা পুনরায় যোগদান করেছিল যা আইনসভায় একটি আসন দখল করেছিল। পরে ২০২০ সালের অক্টোবরে বিকাশশীল ইনসান পার্টিও এই জোটে যোগ দেয়। প্রচারটি যদিও জনতা দল (ইউনাইটেড) এর উপর লোক জনশক্তি পার্টির ক্রমাগত আক্রমণের কারণে সমস্যার সম্মুখীন হয়েছিল। ভারতীয় জনতা পার্টির জাতীয় নেতৃত্বের সাথে আলোচনার জন্য রাজ্যের দলটির নেতা চিরাগ পাসোয়ানকে দিল্লিতে ডাকা হয়েছিল, শেষ পর্যন্ত লোক জনশক্তি পার্টি জোট ছেড়ে দেয় এই বলে যে তারা জনতা দলের (ইউনাইটেড) বিরুদ্ধে সব আসনে প্রতিদ্বন্দ্বিতা করবে। কিন্তু ভারতীয় জনতা পার্টির বিরুদ্ধে নয়। উন্নয়নের পরে, রাজ্য সহ-সভাপতি এবং ২ জন বর্তমান বিধায়ক সহ ভারতীয় জনতা পার্টির বেশ কয়েকজন উল্লেখযোগ্য নেতা জনতা দলের (ইউনাইটেড) প্রার্থীদের বিরুদ্ধে প্রতিদ্বন্দ্বিতা করার জন্য লোক জনশক্তি পার্টিতে যোগ দিয়েছিলেন।  পরে ২০২০ সালের অক্টোবরে প্রচারের সময়কালে, ভারতীয় জনতা পার্টি আনুষ্ঠানিকভাবে লোক জনশক্তি পার্টির সাথে সম্পর্ক ছিন্ন করে যে বিহারের জাতীয় গণতান্ত্রিক জোট চারটি দল নিয়ে গঠিত।
লোক জনশক্তি পার্টি এবং জনতা দল (ইউনাইটেড) উভয়ই তফসিলি জাতি ভোটারদের কিছু অংশের মধ্যে প্রভাব বিস্তার করবে বলে আশা করা হচ্ছে যখন ভারতীয় জনতা পার্টি ফরোয়ার্ড বর্ণ ভোটারদের কাছ থেকে সমর্থন পাবে বলে আশা করা হচ্ছে।
জনতা দল (ইউনাইটেড) যদিও টিকিট বণ্টনে তার লব-কুশ সমীকরণকে গুরুত্ব দিয়ে তার মূল ভোটারদের উপর নির্ভর করেছিল, এছাড়াও অগ্রগামী জাতি এবং ইবিসিদের ভাল প্রতিনিধিত্ব দিয়েছে। ১১৫টি আসনে প্রতিদ্বন্দ্বিতা করে ১৭টি উচ্চ জাতিকে দলীয় টিকিট দেওয়া হয়েছিল যেখানে কোয়েরি এবং কুর্মি প্রার্থীরা যথাক্রমে ১৭ এবং ৭টি আসন পেয়েছেন। অন্যদিকে ইবিসি ১১৫টির মধ্যে ২১টি আসনে প্রতিদ্বন্দ্বিতা করেছিল।
মহাগঠবন্ধন
মহাগঠবন্ধন হল প্রধান বিরোধী রাজনৈতিক জোট যা মূলত ইউনাইটেড প্রগ্রেসিভ অ্যালায়েন্সের সদস্য রাষ্ট্রীয় জনতা দল এবং ভারতীয় জাতীয় কংগ্রেস সহ বামপন্থী দল যেমন সিপিআই এবং সিপিআই(এম) নিয়ে গঠিত।
আগের নির্বাচনের সময় মহাগঠবন্ধন গঠিত হয়েছিল এবং প্রাথমিকভাবে রাষ্ট্রীয় জনতা দল, জনতা দল (ইউনাইটেড) এবং ভারতীয় জাতীয় কংগ্রেসের সমন্বয়ে গঠিত হয়েছিল। এটি নির্বাচনের পর সরকার গঠন করতে সক্ষম হয়েছিল কিন্তু জনতা দল (ইউনাইটেড) পক্ষ পরিবর্তন করে জাতীয় গণতান্ত্রিক জোটে যোগ দিলে সরকার পতন ঘটে। বিরোধী দলে, রাষ্ট্রীয় লোক সমতা পার্টি, হিন্দুস্তান আওয়ামী মোর্চা এবং বিকাশশীল ইনসান পার্টির মতো ছোট দলগুলি এই জোটে যোগ দিয়েছিল। তবে তিনটি দল আগস্ট-অক্টোবর ২০২০ এর মধ্যে জোট থেকে বেরিয়ে যায়।  ২০২০ সালের সেপ্টেম্বরে, সমাজবাদী পার্টি যা বিহারের আগের নির্বাচনে সাফল্য ছাড়াই প্রতিদ্বন্দ্বিতা করেছিল, তারা ঘোষণা করেছিল যে তারা এবার প্রতিদ্বন্দ্বিতা করবে না এবং পরিবর্তে রাষ্ট্রীয় জনতা দলকে সমর্থন করবে।
ইতিমধ্যে, বিহারে বামপন্থী দলগুলো আলোচনার পর জোটে যোগ দেয়; যথা ভারতের কমিউনিস্ট পার্টি (মার্ক্সবাদী-লেনিনবাদী) লিবারেশন, ভারতের কমিউনিস্ট পার্টি এবং ভারতের কমিউনিস্ট পার্টি (মার্ক্সবাদী)। নতুন ব্যবস্থাটিকে বিহারে বর্ণভিত্তিক রাজনীতির বাইরে একটি বর্ণ যুক্ত শ্রেণী কৌশল নিয়ে একটি পরীক্ষা হিসাবে বর্ণনা করা হয়েছিল। বিহারের কমিউনিস্ট দলগুলি ঐতিহাসিকভাবে রাজ্যে একটি বড় উপস্থিতি ধারণ করেছিল যা মন্ডল কমিশনের পরে হ্রাস পেয়েছিল, লিবারেশন গ্রুপটি তার পূর্বের কিছু ভিত্তি ধরে রেখেছিল এবং আগের নির্বাচনে বৃহত্তম জোট বহির্ভূত দল হিসাবে আবির্ভূত হয়েছিল।
২০২০ সালের ৩ অক্টোবর জোটে অন্তর্ভুক্ত ঝাড়খণ্ড মুক্তি মোর্চার সাথে আসন ভাগাভাগি চুক্তি চূড়ান্ত করা হয়েছিল। ৭ অক্টোবরে ঝাড়খণ্ড মুক্তি মোর্চা আসন ভাগাভাগি নিয়ে মতবিরোধের কারণে বিহারে জোট থেকে বেরিয়ে যায় এবং বজায় রাখে যে তারা ঝাড়খন্ড রাজ্যে তাদের জোট বজায় রাখবে।
গ্র্যান্ড ডেমোক্রেটিক সেক্যুলার ফ্রন্ট
২০২০ সালের বিহার বিধানসভা নির্বাচনের পরিপ্রেক্ষিতে, উপেন্দ্র কুশওয়াহা রাষ্ট্রীয় জনতা দলের নেতৃত্বাধীন মহাগঠবন্ধন (মহাজোট) থেকে দলকে টেনে নিয়েছিলেন। দলটি উত্তরপ্রদেশ ভিত্তিক বহুজন সমাজ পার্টি এবং ছোট জনবাদী পার্টি (সমাজবাদী) এর সাথে জোটবদ্ধ হয়েছিল; ইউডিএসএ প্রবীণ সমাজতান্ত্রিক দেবেন্দ্র প্রসাদ যাদবের নেতৃত্বে সমাজবাদী জনতা দল ডেমোক্রেটিক এবং অল ইন্ডিয়া মজলিস-ই-ইত্তেহাদুল মুসলিমীনের সমন্বয়ে গঠিত। ৮ অক্টোবর ২০২০-এ, বহুজন সমাজ পার্টি সহ ইউডিএসএ এবং তিনটি দলীয় ফ্রন্টকে গ্র্যান্ড ডেমোক্রেটিক সেকুলার ফ্রন্ট (জিডিএসএফ) নামে একটি একক জোটে একীভূত করা হয়েছিল, এই জোটে সুহেলদেব ভারতীয় সমাজ পার্টিও অন্তর্ভুক্ত ছিল। অন্তর্ভুক্ত দলগুলির মধ্যে, কেবলমাত্র অল ইন্ডিয়া মজলিস-ই-ইত্তেহাদুল মুসলিমীন একজন বিধায়কের মাধ্যমে বিধানসভায় প্রতিনিধিত্ব করেছিল।
নির্বাচন
নির্বাচনগুলি ভারতের নির্বাচন কমিশন কর্তৃক জারি করা প্রয়োজনীয় নির্দেশিকা সহ কোভিড-১৯ মহামারীর মধ্যে পরিচালিত হয়েছিল। ভার্চুয়াল ও ফিজিক্যাল উভয় ধরনের প্রচারণা নিয়েই নির্বাচন হবে। কর্তৃপক্ষ সীমিত লোকদের সমাবেশে যুক্ত হওয়ার জন্য নির্দেশিকাও পাস করেছে। কোভিড ১৯-এর কারণে, নকশাল-মাওবাদী বিদ্রোহ প্রভাবিত এলাকাগুলি ছাড়া ভোটের সময় এক ঘণ্টা বাড়ানো হবে এবং এখন সকাল ৭টা থেকে সন্ধ্যা ৬টা পর্যন্ত হবে। নির্দেশিকা অনুযায়ী, প্রতি ভোটকেন্দ্রে সর্বোচ্চ ভোটার সংখ্যা ১৫০০ থেকে এক হাজারে নামিয়ে আনা হয়েছে। ৭ লাখ ইউনিট হ্যান্ড স্যানিটাইজার, ৪৬ লাখ মাস্ক, ৬ লাখ পিপিই কিট, ৬.৭ লাখ ফেস শিল্ড এবং ২৩ লাখ একক ব্যবহারের গ্লাভসের ব্যবস্থা করা হয়েছে।
ভোট
এই নির্বাচনে মোট ভোটার উপস্থিতি ৫৭.০৫%, যা ২০১৫ বিধানসভা নির্বাচনে ৫৬.৬৬% থেকে ০.৩৯ বেশি৷ এই নির্বাচনে, পুরুষদের ৫৪.৬৮% ভোটারের তুলনায় ৫৯.৫৮% মহিলা ভোট দিয়েছেন।
১ম ধাপ
প্রথম ধাপে বিভিন্ন আসন থেকে ৯৫২ জন পুরুষ এবং ১১৪ জন মহিলা সহ মোট ১,০৬৬ জন প্রার্থী প্রতিদ্বন্দ্বিতা করেছিলেন। প্রথম পর্বে একটি আসন থেকে সর্বোচ্চ সংখ্যক প্রার্থী প্রতিদ্বন্দ্বিতা করছেন গয়া টাউনে ২৭ জন প্রার্থী নিয়ে এবং সর্বনিম্ন বাঁকা জেলার কাটোরিয়ায় ৫ প্রার্থী নিয়ে। নির্বাচনের প্রথম ধাপে নির্বাচনী এলাকায় ভোটদানে, প্রায় ২.১৫ কোটি নিবন্ধিত ভোটার তাদের ভোট প্রয়োগের যোগ্য ছিল, যার মধ্যে প্রায় ১.১২ কোটি পুরুষ, ১.০১ কোটি মহিলা এবং ৫৯৯ জন তৃতীয় লিঙ্গ হিসাবে শ্রেণীবদ্ধ করা হয়েছিল।
নির্বাচনের প্রথম ধাপে ভোটার উপস্থিতি ছিল ৫৫.৬৮%। প্রথম ধাপে পুরুষ ও মহিলা ভোটার উপস্থিতি ছিল যথাক্রমে ৫৬.৮% এবং ৫৪.৪%। ২০১৫ সালের আগের বিধানসভা নির্বাচনে, এই আসনগুলিতে ভোটার উপস্থিতি ছিল ৫৪.৯৪%।
২য় ধাপ
দ্বিতীয় ধাপের নির্বাচনে, ১৪৬৩ জন প্রার্থী নির্বাচনে প্রতিদ্বন্দ্বিতা করেছিলেন, যার মধ্যে ১৩১৫ জন পুরুষ, ১৪৭ জন মহিলা এবং ১ জন প্রার্থী হিজড়া সম্প্রদায়ের।
নির্বাচন অনুষ্ঠিত হয় ৩ নভেম্বর। ২য় দফায় ভোট পড়েছে ৫৫.৭%-এর বেশি।
৩য় ধাপ
নির্বাচনের তৃতীয় ধাপে, ১০৯৪ পুরুষ প্রার্থী এবং ১১০ জন মহিলা প্রার্থী ৭৮টি আসনের জন্য নির্বাচনে প্রতিদ্বন্দ্বিতা করেছিলেন, এই পর্বের জন্য মোট ২৩.৫ মিলিয়ন যোগ্য ভোটারের মধ্যে মোট ১২.৩ মিলিয়ন পুরুষ এবং ১১.২ মিলিয়ন মহিলা ভোটার ছিলেন।
নির্বাচনটি ৭ নভেম্বর ২০২০-এ অনুষ্ঠিত হয়েছিল এবং মোট ভোটদান ৫৯.৯৪% রেকর্ড করা হয়েছিল, যা তিনটি ধাপের মধ্যে সর্বোচ্চ ছিল।
ঘটনা
নির্বাচনের প্রথম পর্বের একদিন আগে ২৭ অক্টোবর ২০২০-এ, গয়া জেলার ইমামগঞ্জ এলাকায় দুটি ভিন্ন জায়গা থেকে তিনটি ইম্প্রোভাইজড এক্সপ্লোসিভ ডিভাইস (আইইডি) উদ্ধার করা হয় এবং ছড়িয়ে দেওয়া হয়।
সারসংক্ষেপ
এনডিএ মোট ১২৫টি আসন (৩৭.২৬% ভোট) পেয়েছে যেখানে এমজিবি জিতেছে ১১০টি আসন (৩৭.২৩% ভোট)। জিডিএসএফ পেয়েছে ৬টি আসন, এলজেপি ও অন্যরা একটি করে আসন পেয়েছে। ফলাফলগুলি অনেক বিশ্লেষক এবং পোলিং এজেন্সিদের বিস্মিত করেছে যারা এমজিবি জয়ের ভবিষ্যদ্বাণী করেছিল। বিহার নির্বাচনের ফলাফল সঠিকভাবে ভবিষ্যদ্বাণী করার একমাত্র এজেন্সি ছিল পলিটিক মার্কার যারা এনডিএ-র জন্য সংকীর্ণ সংখ্যাগরিষ্ঠতার ভবিষ্যদ্বাণী করেছিলেন। রাষ্ট্রীয় জনতা দল ৭৫টি আসনে জয়লাভ করে এবং বিধানসভার বৃহত্তম রাজনৈতিক দল হয়ে ওঠে, তবে আগের নির্বাচনের তুলনায় এর সংখ্যা হ্রাস পেয়েছে। ভারতীয় জনতা পার্টি ৭৪টি আসন জিতেছে এবং নির্বাচিত বিধায়কের সংখ্যার দিক থেকে সবচেয়ে বেশি লাভবান হয়েছে কারণ এটি গত নির্বাচনের তুলনায় তার আসন সংখ্যায় ৩০% এর বেশি যোগ করেছে। জনতা দল (ইউনাইটেড) এবং ভারতীয় জাতীয় কংগ্রেস যথাক্রমে ৪৩ এবং ১৯টি আসনে জয়লাভ করেছে এবং আগের নির্বাচনের তুলনায় সর্বাধিক আসন হ্রাস পেয়েছে। সর্বভারতীয় মজলিস-ই-ইত্তেহাদুল মুসলিমীন (এআইএমআইএম)ও রাজ্যে ৫টি আসনে জয়লাভ করেছে। এআইএমআইএম-এর ৫ জন বিধায়কই রাজ্যের সীমাঞ্চল অঞ্চলের নির্বাচনী এলাকা থেকে নির্বাচিত হয়েছেন। এই নির্বাচনে কমিউনিস্ট দলগুলোও লাভ করে। ভারতের ভারতের কমিউনিস্ট পার্টি (মার্ক্সবাদী-লেনিনবাদী) লিবারেশন ১২টি আসন জিতেছে, যেখানে ভারতের কমিউনিস্ট পার্টি (মার্ক্সবাদী) এবং ভারতের কমিউনিস্ট পার্টি ২টি আসন জিতেছে। বিকাশশীল ইনসান পার্টি যেটি প্রথমবার বিধানসভা নির্বাচনে প্রতিদ্বন্দ্বিতা করেছিল ৪টি আসন জিতেছিল সুমিত কুমার সিং বিধায়ক হিসাবে জয়ী একমাত্র স্বতন্ত্র প্রার্থী ছিলেন।
এনডিএ এগিয়ে থাকা আসনগুলোতে পুরুষের তুলনায় মহিলা ভোটের হার বেশি ছিল। এনডিএ জিতেছে এমন ১২৫টি আসনের মধ্যে ৯৯টি নির্বাচনী এলাকা যেখানে মহিলা ভোটার তাদের পুরুষ প্রতিদ্বন্দ্বীদের চেয়ে বেশি ছিল। প্রায় ২০% আসনে, জয়ের ব্যবধান ছিল ২.৫% ভোটের কম। এনডিএ ২.৫% এর কম ভোটের ব্যবধানে ২১টি আসন জিতেছে, যেখানে মহাগঠবন্ধন এরকম ২২টি আসনে জিতেছে।
সরকার গঠন
নির্বাচনী প্রক্রিয়া শেষ হওয়ার পর, মুখ্যমন্ত্রী নীতীশ কুমার ১৩ নভেম্বর ২০২০-এ রাজ্যপালের কাছে তার পদত্যাগপত্র জমা দেন। জাতীয় গণতান্ত্রিক জোটের সদস্যরা নতুন মুখ্যমন্ত্রীর আনুষ্ঠানিক ঘোষণা ও নির্বাচনের জন্য ১৫ নভেম্বর ভারতীয় সময় বেলা ১২:৩০ টায় বৈঠকে বসেন। বৈঠকে এনডিএ নেতা ও মুখ্যমন্ত্রী নির্বাচিত হন নীতিশ কুমার। বিহারে এনডিএ নেতা নির্বাচিত হওয়ার পরে, নীতীশ বলেছিলেন যে তিনি রাজ্যের মুখ্যমন্ত্রী হতে চান না এবং বিজেপি দলের কেউ পরবর্তী মুখ্যমন্ত্রী হতে চান। যদিও তিনি বিজেপির জেদে পদটি গ্রহণ করেন। এর পরেই, নীতীশ নতুন সরকার গঠনের দাবি জানাতে রাজ্যপালের কাছে যান।
প্রতিক্রিয়া এবং বিশ্লেষণ
নির্বাচনের ফলাফল ঘোষণার পর, বিহারের বর্তমান মুখ্যমন্ত্রী নীতীশ কুমার ভারতের প্রধানমন্ত্রী নরেন্দ্র মোদীকে নির্বাচনী প্রচারণায় জাতীয় গণতান্ত্রিক জোটকে তার অবদান ও সমর্থনের জন্য ধন্যবাদ জানিয়েছেন। নরেন্দ্র মোদি নিজেই বিজয় ঘোষণা করেছেন এবং উদ্ধৃত করেছেন "বিহারে আবারও গণতন্ত্রের জয় হয়েছে।"
টাইম ম্যাগাজিন এই জয়কে মোদির " হিন্দু জাতীয়তাবাদী বার্তা"র বিজয় বলে অভিহিত করেছে। বিশ্লেষকদের মতে, রাজ্যে বিজেপি আগের চেয়ে অনেক বেশি তাৎপর্যপূর্ণ হয়ে উঠেছে। চতুর্দশ দালাই লামা নীতীশকে তার নির্বাচনে জয়ের জন্য অভিনন্দন জানিয়েছেন।
উপনির্বাচন
কুশেশ্বর আস্থান এবং তারাপুর বিধানসভা কেন্দ্রের বর্তমান বিধায়কদের মৃত্যুর কারণে ২০২১ সালের উপনির্বাচন প্রয়োজন হয়েছিল। জেডিইউ দুটি আসন ধরে রাখতে সফল হয়েছে।
চাকরি (অভিনেত্রী)
চাকরি (چڪوري এ.কে.এ চাকরি  বেগম)  ছিলেন পাকিস্তানের সিন্ধু চলচ্চিত্রের অভিনেত্রী। তিনি সিন্ধি, পাঞ্জাবি এবং উর্দু চলচ্চিত্রে কাজ করেছিলেন এবং চলচ্চিত্রগুলোতে জনপ্রিয়তা অর্জন করেছেন। তার পুরো নাম চাকরি বেগম, তিনি ১৯৬০ সালে হায়দ্রাবাদ, সিন্ধুতে প্রখ্যাত নৃত্যশিল্পী সুরিয়ায় এর কাছে জন্মগ্রহণ করেছিলেন। যদিও তার পরিবার অনুসারে তিনি ভারতের গুজরাটে জন্মগ্রহণ করেছিলেন। তিনি দারো নাটনি চরিত্রের জন্য বিখ্যাত ছিলেন।
মাতৃভাষা
তার মাতৃভাষা হলো পাঞ্জাবি ভাষা।
প্রথম চলচ্চিত্র
১৯৬৮ সালে চাকরি সিন্ধি সিনেমা চলচ্চিত্রে শেহরো ফিরোজ-এর সাথে পরিচয় হয়। তারপরে তাঁর একটি সিনেমা সিন্ধি সিনেমার মেহবুব মিঠা চলচ্চিত্র ১৯৭১ সালে মুক্তি পায়। এই চলচ্চিত্রটি এ.কিউ পেরজাদো এবং জি.এস গোরচানি সংগীতশিল্পী দ্বারা পরিচালিত হয়েছিল। চাকরি এই চলচ্চিত্রে একটি পার্শ্ব নায়িকা হিসাবে কাজ করেছিলেন। ১৯৭২ সালে এই চলচ্চিত্রে কাজ করেন এবং পাঞ্জাবী চলচ্চিত্রের কন শরিফ কোন ব্যাডম্যাশ ১৯৭৭ সালে তার প্রথম চলচ্চিত্র ছিল ।
চলচ্চিত্রের তালিকা
চাকরি সিন্ধি সিনেমা সিনেমাতে কাজ করেছিলেন, তার সিনেমাগুলি ছিল "জিজল মাউ (ইংরেজি: প্রিয় মা)", "সোধা পুত্র সিন্ধ জা", "মুহিনজো পিয়র পুকরী", "সিন্ধিরি তা সাদাকী", "আছ তা ভকুর পেইন", রাত'উ আউন আজরাক, ۽ ’رت ۽ اجرڪ‘ এই তার বিখ্যাত সিনেমা ছিল। তার উর্দু ও পাঞ্জাবি সিনেমা হলো মোলা জাট, হিরা ফেইরি, কোউনজ, টাকারাও, দঙ্গল, পারমিট, বদমাশী বান্দা  মুশতাক চেঞ্জি, কাইফ, সুলতান রাহি, বদর মুনীর, মোস্তফা কুরেশি, শাহেদ, মুহাম্মদ আলী, ইউসুফ খান, গোলাম মুহী উদ্দিন, আঞ্জুমান, সায়মা, রানি, আছিয়া, নাগিমা ও আলিয়া খান সহ বিভিন্ন অভিনেতার সাথে তিনি এই সিনেমাগুলিতে কাজ করেছেন।
মৃত্যু
২ নভেম্বর ২০১০ সালে তিনি লাহোর, পাকিস্তানে ডায়াবেটিস ও হৃদরোগের কারণে মারা যান। তাকে লাহোরে দাফন করা হয়।
সারোগেসি
একজন নারীর গর্ভে অন্য দম্পতির সন্তান ধারণের পদ্ধতিকে 'সারোগেসি' বলে। ইন ভিট্রো ফার্টিলাইজেশন পদ্ধতিতে নারীদেহ হতে ডিম্বাণু ও পুরুষ দেহ হতে শুক্রাণু দেহের বাইরে টেস্টটিউবে নিষিক্ত করে তা সারোগেট  নারীর গর্ভাশয়ে প্রতিস্থাপন করা হয়। সারোগেসি ব্যবস্থা তখনই একটি দম্পতি করতে পারে যখন কোন স্ত্রী গর্ভধারণে অক্ষম, গর্ভধারণ ঝুঁকিপূর্ণ অথবা যখন একজন অবিবাহিত পুরুষ বা নারী বা সমকামী দম্পতি সন্তান নিতে চান। সারোগেসি শব্দের অর্থ হল গর্ভাশয় ভাড়া।সারোগেসি একটি আধুনিক  প্রজনন ব্যবস্থা।
প্রথাগত সারোগেসি
প্রথাগত সারোগেসি (আংশিক সারোগেসি বা প্রাকৃতিক বা সরাসরি সারোগেসি নামেও পরিচিত) হল এমন একটি পদ্ধতি যেখানে সারোগেটের ডিম্বাণু যৌনমিলনের মাধ্যমে পিতার বা দাতার শুক্রাণু দ্বারা নিষিক্ত হয়।
আধুনিক সারোগেসি
ইন ভিট্রো ফার্টিলাইজেশন প্রক্রিয়ায় আধুনিক সারগেসি হয়।প্রথম ১৯৮৬ সালের এপ্রিল মাসে এটি সফল ভাবে সম্পন্ন হয়েছিল। ইন ভিট্রো ফার্টিলাইজেশন (আইভিএফ) প্রযুক্তির দ্বারা সৃষ্ট একটি ভ্রূণ একটি সারোগেটে রোপণ করা হয়।
লাক্সার জাদুঘর
লাক্সার জাদুঘরটি মিশরের লাক্সারে (প্রাচীন থিবিস) অবস্থিত একটি প্রত্নতাত্ত্বিক সংগ্রহশালা । এটি নীল নদের পশ্চিম তীরে কর্নিশে অবস্থিত।
প্রতিষ্ঠা
লাক্সার জাদুঘরটি ১৯৭৫ সালে উদ্বোধন করা হয়েছিল। এটি একটি দ্বিতল ভবন। দেশের গুরুত্বপূর্ণ সংগ্রহগুলি সমৃদ্ধ, কায়রোতে অবস্থিত মিশরীয় যাদুঘরের তুলনায় এই জাদুঘরের প্রদর্শনীতে নিদর্শনগুলির পরিসর অনেক বেশি সীমাবদ্ধ ; এটি অবশ্য ইচ্ছাকৃত কারণ যেহেতু যাদুঘরটি গর্ববোধ করে তাদের সংগ্রহগুলির গুনমান , স্পষ্ট ও পরিচ্ছন্নভাবে সেগুলি যেভাবে প্রদর্শিত হয়েছে এবং পরিষ্কার , বহুভাষিক লেবেলিং ব্যবহার করার জন্য৷
মিশরের সংস্কৃতি মন্ত্রক জাদুঘরটির পরিকল্পনা   করেছিল এবং ১৯৬২ সালে নকশা তৈরি করতে শীর্ষস্থানীয় মিশরীয় স্থপতি ডঃ মাহমুদ এল হাকিমকে নিয়োগ করেছিল। জাদুঘরের শিল্পকর্মগুলির স্থাপন পরে হয়েছিল এবং এই কাজ ১৯৭২ থেকে ১৯৭৫ সালের মধ্যে সমাপ্ত হয়েছিল৷
সংগ্রহ
জাদুঘরের প্রদর্শনীগুলির মধ্যে রয়েছে মিশরের অষ্টাদশ রাজবংশের ফারাও তুতানখামেনের (কেভি৬২) সমাধিসৌধের সামগ্রী এবং ১৯৮৯ সালে নিকটবর্তী লাক্সার মন্দিরে লাক্সার মূর্তির গুপ্ত ভান্ডারে প্রাপ্ত ২৬ টি নব্য মিশরীয় সাম্রাজ্যের মূর্তি সংকলন। দুটি রাজকীয় মমি - ফারাও প্রথম আহমোস  এবং প্রথম রামেসেস - জাদুঘরের নতুন সম্প্রসারণের অংশ হিসাবে ২০০৪ সালের মার্চ মাসে এগুলি লাক্সার জাদুঘরে প্রদর্শনীর জন্য রাখা হয়েছিল, যখন একটি ছোট দর্শনার্থী কেন্দ্রও এই জাদুঘরের অন্তর্ভুক্ত হয়েছিল। এখানকার একটি প্রধান প্রদর্শনী হল কার্নাকের আখেনাতেনের মন্দিরের একটি দেয়ালের পুনর্নির্মাণ। সংগ্রহের বৈশিষ্ট্যযুক্ত নিদর্শনগুলির মধ্যে আছে কুমির দেবতা সোবেক এবং ১৮তম রাজবংশের ফ্যারাও তৃতীয় আমেনহোটেপের  ক্যালসাইট ডবল মূর্তি৷
থাম্ব|তৃতীয় আমেনহোটেপ, ১৩৯০ - ১৩৫২ খ্রীস্টপূর্ব , কোয়ার্টজাইট , উচ্চতা : ২.৪৯ মি
থাম্ব|মিশরের কার্নাকে প্রাপ্ত হাপুর পুত্র আমেনহোটেপের মূর্তি, গ্রানোডিয়োরাইট , খ্রীস্টপূর্ব ১৩৯০ - ১৩৫২ , উচ্চতা : ১.৩ মি
অর্থ মন্ত্রক (পশ্চিমবঙ্গ)
পশ্চিমবঙ্গের অর্থ মন্ত্রক হলো বাংলা সরকারের একটি মন্ত্রণালয়। অর্থ মন্ত্রক রাজ্য সরকারের অর্থ পরিচালনা করে এবং রাজ্যের আশেপাশের সমস্ত অর্থনৈতিক ও আর্থিক বিষয়ে জড়িত। এর মধ্যে রয়েছে সামাজিক কল্যাণ, অবকাঠামো এবং প্রশাসনিক উদ্দেশ্যে আর্থিক সংস্থান বরাদ্দ করা এবং স্থাপন করা।
২০১১–১২ পাকিস্তান ক্রিকেট দলের বাংলাদেশ সফর
পাকিস্তান ক্রিকেট দল পূর্ব-নির্ধারিত সময়সূচী মোতাবেক ২৯ নভেম্বর থেকে ২১ ডিসেম্বর, ২০১১ তারিখ পর্যন্ত বাংলাদেশ সফর করে। সফরে দলটি বাংলাদেশ ক্রিকেট দলের বিপক্ষে ১টি টুয়েন্টি২০ আন্তর্জাতিক, ৩টি একদিনের আন্তর্জাতিক ও ২টি টেস্ট খেলায় অংশগ্রহণ করে। সবগুলো খেলাতেই পাকিস্তান দল জয়লাভ করে।
দ্য ক্যানিয়ন কুরিয়ার
ক্যানিয়ন কুরিয়ার এভারগ্রিন নিউজপেপারস দ্বারা প্রকাশিত একটি সাপ্তাহিক সংবাদপত্র (বুধবার প্রকাশিত)। সংবাদপত্রটি মূলত এভারগ্রিন, কলোরাডো সম্প্রদায়কে পরিষেবা দেয়। পত্রিকাটি ১৯৯৯ সালের ডাবল জিওপার্দে চলচ্চিত্রে প্রদর্শিত হয়েছিল।
পত্রিকাটি ১৯৫৫ সালে স্মোক সিগন্যাল হিসাবে যাত্রা শুরু করেছিল, সেটি একটি মাসিক বুলেটিন, যা ইন্ডিয়ান হিলস ফায়ার ডিপার্টমেন্ট দ্বারা প্রকাশিত হয়েছিল। ১৯৫৮ সালে এই কাগজটি কেনা হয়েছিল, তারপর ক্যানিয়ন কুরিয়ার সাপ্তাহিক হয়।
হর্ষিতা তোমর
হর্ষিতা তোমর একজন ভারতীয় ক্রীড়া নৌচালক বা সেলর । তিনি ২০১৮ এশিয়ান গেমসে মহিলাদের ওপেন লেজার 4.7 বিভাগে ব্রোঞ্জ পদক জিতেছিলেন। তিনি সাফল্যের কারণে মধ্যপ্রদেশ সরকারের কাছ থেকে পঞ্চাশ লক্ষ টাকা পুরস্কার পেয়েছেন।
ডগলাস টিবিডি ডেভাস্টেটর
ডগলাস টিবিডি ডেভাস্টেটর (Douglas TBD Devastator) ছিল একটি আমেরিকান টর্পেডো বোমারু বিমান যুক্তরাষ্ট্র নৌবাহিনী। ১৯৩৪ সালে অর্ডার করা, এটি প্রথম ১৯৩৫ সালে উড়েছিল এবং ১৯৩৭ সালে পরিষেবাতে প্রবেশ করেছিল। সেই সময়ে, এটি নৌবাহিনীর জন্য এবং সম্ভবত বিশ্বের যেকোনো নৌবাহিনীর জন্য সবচেয়ে উন্নত বিমান ছিল। বিমানের বিকাশের দ্রুত গতি দ্রুত এর সাথে জড়িয়ে পড়ে এবং জাপানিদের সময় পার্ল হারবারে আক্রমণ টিবিডি ইতিমধ্যেই সেকেলে হয়ে গিয়েছিল।
অসমীয়া আরু অসমর ভাষা-উপভাষা
অসমীয়া আরু অসমর ভাষা-উপভাষা অসমীয়া ভাষা বিষয়ক গ্রন্থ৷ লেখক উপেন রাভা হাকাচাম৷ এর প্রথম প্রকাশ হয় ২০০৯ সালে৷ প্রকাশক জ্যোতি প্রকাশন৷ গ্রন্থটিতে উত্তর-পূর্বাঞ্চলের ভাষাসমূহের বিষয়ে বিশদ বিবরণ আছে৷ সাথে আসামের নব্য স্বীকৃত/অস্বীকৃত ভাষা, আসামের বিভিন্ন নৃগোষ্ঠীয় উপভাষা, অসমীয়ার জাতিগত/সামাজিক শ্রেণীগত উপভাষা, ভাষা-উপভাষার তুলনামূলক আলোচনা, আসামে সংযোগী ভাষার প্রাসংগিকতা, অসমীয়া ভাষার সমকালীন রূপ ইত্যাদি বিষয়সমূহের বিষয়ে বর্ণনা করা হচ্ছে৷
অর্ধেক জীবন
অর্ধেক জীবন কবি ও লেখক সুনীল গঙ্গোপাধ্যায়ের একটি আত্মজীবনীমূলক উপন্যাস। ১৯৯৯ সাল থেকে এটি ধারাবাহিকভাবে দেশ পত্রিকাতে প্রকাশিত হয়। ধারাবাহিক প্রকাশ সমাপ্ত হবার পরে ২০০২ সালে এটি উপন্যাস আকারে প্রকাশিত হয়। আনন্দ পাবলিশার্স প্রাইভেট লিমিটেড উপন্যাসটি প্রকাশ করে।
চাঁদপুর সরকারি কলেজ
চাঁদপুর সরকারি কলেজ বাংলাদেশের চাঁদপুর জেলার একটি পুরোনো ও ঐতিহ্যবাহী শিক্ষাপ্রতিষ্ঠান। এ কলেজটি ১৯৪৬ সালের ১৫ জুন প্রতিষ্ঠিত হয়। কলেজটি চাঁদপুর সদরের ১৬.৫৬ একর জমির উপর চাঁদপুর শহরে অবস্থিত। জাতীয় বিশ্ববিদ্যালয় থেকে ৬ সেপ্টেম্বর ২০২২ চট্টগ্রাম বিভাগীয় র‍্যাংকিংয়ে ৯ম স্থানে উত্তীর্ণ হওয়ার স্বীকৃতি পায়।
প্রতিষ্ঠার পটভূমি
চাঁদপুর সরকারি কলেজের ভিত্তিপ্রস্তর হয় ১৯৪৬ সালের ১ জুন। যা তৎকালীন অভিবক্ত বাংলার মুখ্যমন্ত্রী হোসেন শহীদ সোহরাওয়ার্দী করেছিলেন। প্রথমে কলেজের বর্তমান পশ্চিম পাশে বাঁশের বেড়া দিয়ে কলেজের কার্যক্রম চালু করা হয়। পরবর্তীতে চাঁদপুর জেলার বিভিন্ন দানশীল ব্যক্তির অনুদানে কলেজটির অবকাঠামোগত দিক উন্নত হয়। কলেজটির প্রথম শিক্ষাকার্যক্রম চালু হয় উচ্চ মাধ্যমিক দিয়ে ১৯৪৬ সালে। আর প্রথম অধ্যক্ষ ছিলেন বিশিষ্ট শিক্ষাবিদ পরেশ চন্দ্র গাঙ্গুলী। ১ মার্চ, ১৯৮০ সালে কলেজটি সরকারি করণ করা হয়।
অনুষদ ও বিভাগসমুহ
এই শিক্ষাপ্রতিষ্ঠানে ২ বছর মেয়াদী উচ্চ মাধ্যমিক শ্রেণী ও ৩ বছর মেয়াদী স্নাতক (পাস) শ্রেণীতে শিক্ষা দান করা হয়। এছাড়াও এখানে বেশ কয়েকটি বিষয়ে স্নাতক (সম্মান) ও স্নাতকোত্তর ডিগ্রী প্রদান করা হয়।
একাডেমিক সুযোগ সুবিধা
কলেজটিতে বিভিন্ন ধরনের একাডেমিক সুযোগ সুবিধা রয়েছে। যেমন একাডেমিক ভবন, গ্রন্থাগার ইত্যাদি। এছাড়া এখানে পড়াশুনার পাশাপাশি মেধাবী শিক্ষার্থীদের জন্য রয়েছে বৃত্তির ব্যবস্থা।
একাডেমিক ভবন
কলেজটিতে মোট পাঁচটি ভবন রয়েছে।
গ্রন্থাগার
মূল ভবনে একটি কেন্দ্রীয় গ্রন্থাগার অবস্থিত। এখানে ছাত্র এবং ছাত্রীদের আলাদা রুমে পড়ার সুযোগ রয়েছে। ১৫০ (প্রায়)  শিক্ষার্থী একসাথে পড়তে ও বই সংগ্রহ করতে পারে। গ্রন্থাগারে ৩০০০০+ বই সংগৃহীত আছে।  নিয়মিত জাতীয় ও স্থানীয় দৈনিক সমূহ সংগ্রহ করা হয়।
বোটানিক্যাল গার্ডেন
চাঁদপুর সরকারি কলেজের পুরো ক্যাম্পাস জুড়ে রয়েছে বিভিন্ন রকম ফুল গাছের সমাহার যা ক্যাম্পাসের সৌন্দর্য বর্ধন করেছে।
কলেজের সুযোগ সুবিধা
কলেজটিতে বিভিন্ন ধরনের সুযোগ সুবিধা রয়েছে। ছাত্রছাত্রীদের থাকার জন্য রয়েছে হোস্টেল, ছাত্রছাত্রীদের খেলার জন্য রয়েছে এক বিশাল খেলার মাঠ এবং মসজিদ।
আবাসিক হলসমূহ
ছাত্রদের জন্য রয়েছে দুটি হল-
ছাত্রীদের জন্য রয়েছে দুটি হল-
যাতায়াত ব্যবস্থা
কলেজের ছাত্র ও ছাত্রীদের জন্য রয়েছে একটি বাস আছে যা চাঁদপুর-হাজীগঞ্জ রুট হতে ছাত্র/ছাত্রীদের কলেজ ক্যাম্পাসে নিয়ে আসে এবং ক্যাম্পাস হতে নিয়ে যায়। এছাড়াও অনেকে বাস, ট্রেন এবং অন্যান্য যানবাহন দিয়ে ছাত্র/ছাত্রীরা কলেজ ক্যাম্পাসে আসা যাওয়া করে থাকে।
খেলার মাঠ
কলেজের নিজস্ব এক বিশাল মাঠ রয়েছে যেখানে ক্রিকেট, ফুটবল সহ বিভিন্ন খেলার পাশাপাশি বাস্কেটবল খেলার জন্য আলাদা কোর্ট রয়েছে।
মসজিদ
কলেজের নিজস্ব একটি মসজিদ রয়েছে যার নাম চাঁদপুর সরকারি কলেজ কেন্দ্রীয় মসজিদ।
সহশিক্ষা কার্যক্রম
চাঁদপুর সরকারি কলেজে বর্তমানে বিভিন্ন ধরনের সহশিক্ষা কার্যক্রম চালু রয়েছে:
মাসুমদিয়া ইউনিয়ন
মাসুমদিয়া ইউনিয়ন বাংলাদেশের পাবনা জেলার বেড়া উপজেলার একটি ইউনিয়ন।
ইতিহাস
মাসুমদিয়া ইউনিয়নের পূর্বতন নাম ছিল মাশুন্দিয়া। পরবর্তীতে মাসুমদিয়া নামকরণ করা হয়। ২০১৩ সালের ২০ শে অক্টোবর মাসুমদিয়া ইউনিয়ন আমিনপুর থানার অধীনে চলে যায়।
যোগাযোগ ব্যবস্থা
বেড়া উপজেলা থেকে প্রায় ২৫ কিলোমিটার এবং আমিনপুর থানা হতে ১০ কিলোমিটার সড়ক পথে এবং মাসুমদিয়া বাজার থেকে প্রায় দুই কিলোমিটার পায়ে হেটে ইউনিয়নে আসা যায়।
এনজিও
আশা, ব্রাক, গ্রামীণ ব্যাংক, প্রতিশ্রুতি, অনন্যা, ব্যুরো বাংলাদেশ ছাড়াও বেশ কয়েকটি এনজিও রয়েছে।
ধর্ম ও ধর্মীয় উৎসব
প্রায় ৫০টির মতো মসজিদ ও প্রায় ২০টির মতো স্থায়ী ও অস্থায়ী মন্দির রয়েছে। এখানে মুসলিম সংখ্যা গরিষ্ঠতার পাশাপাশি সনাতন ধর্মাবলম্বীর সংখ্যাও বেশ রয়েছে। প্রধান ধর্মীয় উৎসবের মধ্য মুসলিমদের জন্য ঈদুল ফিতর, ঈদুল আযহা এবং সনাতনদের জন্য দূর্গা পূজা পালিত হয়।
খাদ্য
ভাত ও মাছ হলো প্রধান খাদ্য যার পাশাপাশি ডাল, শাক-সবজি, মাংস, রুটি,বিভিন্ন খাদ্যশস্য রয়েছে।
আমিই মিসির আলি
হুমায়ূন আহমেদের সৃষ্ট একটি চরিত্রগুলোর মধ্য মিসির আলি অন্যতম। মিসির আলি কাহিনীগুলো রহস্যমাত্রিক। মিসির আলি সম্পর্কিত বইগুলোর মধ্যে আমিই মিসির আলি ১২ তম।
২০০০ সালের ফেব্রুয়ারি মাসে বই মেলায় অন্যপ্রকাশ প্রকাশনী হতে বইটি প্রথম প্রকাশিত হয়।
কাহিনীসংক্ষেপ
মিসির আলির টেকনাফ বেড়াতে যাওয়ার কথা থাকলেও লিলির স্বামীর টোপ গিলে তিনি চলে গেলেন এস.সুলতান হকের বাড়িতে। সেখানে গিয়ে সামান্য অভিভূত হলেন কিন্তু সেখানে তাকে আটকে রাখা হল। তিনিই ছিলেন সুলতানের গবেষণার সাবজেক্ট। মিসির আলিকে ভয় দেখানোর জন্য সালমা নামের এক পনের-ষোল বছর বয়সী কিশোরীকে বলি দেওয়ার ব্যবস্থা নেওয়া হয়। তবে মিসির আলি তাকে বাঁচানোর চেষ্টা শুরু করেন।